DRDO की कोरोना दवा के 10000 पैकेट तैयार, सोमवार को होगा डिस्ट्रिब्यूशन
रक्षा अनुसंधान एवं विकास संगठन द्वारा विकसित एंटी-कोरोना वायरस 2-डीऑक्सी-डी-ग्लूकोज (2-डीजी) दवा सोमवार (17 मई) को सुबह 10.30 बजे वीडियो कॉन्फ्रेंसिंग के जरिए लॉन्च की जाएगी।
नई दिल्ली। रक्षा अनुसंधान एवं विकास संगठन (डीआरडीओ) द्वारा विकसित एंटी-कोरोना वायरस 2-डीऑक्सी-डी-ग्लूकोज (2-डीजी) दवा सोमवार (17 मई) को सुबह 10.30 बजे वीडियो कॉन्फ्रेंसिंग के जरिए लॉन्च की जाएगी। केंद्रीय रक्षा मंत्री राजनाथ सिंह द्वारा राष्ट्रीय राजधानी के कुछ अस्पतालों में लगभग 10,000 पैकेट वितरण के साथ ही 2-डीजी दवा की पहली खेप लॉन्च की जाएगी। इसके साथ ही कोरोना वायरस के साथ लड़ी जा रही लड़ाई भारत में अब और मजबूत हो जाएगी। बताया जा रहा है कि रक्षा मंत्री राजनाथ सिंह के साथ केंद्रीय स्वास्थ्य मंत्री डॉक्टर हर्षवर्धन भी 2-डीजी दवा की लॉन्च पर उपस्थित रहेंगे। डीसीजीआई ने आपात इस्तेमाल की दी है मंजूरीभारत के औषधि महानियंत्रक (डीसीजीआई) ने बीते दिनों कोरोना मरीजों के इलाज में काम आने वाली डीआरडीओ द्वारा विकसित कोविड रोधी दवा 2-डिऑक्सी-डी-ग्लूकोज (2-डीजी) के आपात इस्तेमाल की मंजूरी दे दी है। रक्षा मंत्रालय के मुताबिक, मुंह के जरिये ली जाने वाली इस दवा को कोरोना वायरस के मध्यम से गंभीर लक्षण मरीजों के इलाज में इस्तेमाल करने की अनुमति दी गई है। जानिए कैसे ले सकते हैं 2-डीजी दवारक्षा मंत्रालय ने बताया कि चिकित्सकीय परीक्षण में सामने आया कि 2-डीऑक्सी-डी-ग्लूकोज (2-डीजी) दवा अस्पताल में भर्ती मरीजों के जल्द ठीक होने में मदद करने के साथ-साथ अतिरिक्त ऑक्सीजन की निर्भरता को कम करती है। इस दवा को रक्षा अनुसंधान एवं विकास संगठन (डीआरडीओ) की प्रतिष्ठित प्रयोगशाला नामिकीय औषिध तथा संबद्ध विज्ञान संस्थान (आईएनएमएएस) ने हैदराबाद के डॉ. रेड्डी लेबोरेटरी के साथ मिलकर विकसित किया है। मंत्रालय ने बताया कि 2-डीजी दवा पाउडर के रूप में पैकेट में आती है, इसे पानी में घोल कर पीना होता है।